*Lēmuma projekts*

*30.06.2025.*

**Par nekustamā īpašuma “Namdari 1”, Alsviķu pagastā,**

**Alūksnes novadā nodošanu bez atlīdzības valsts īpašumā**

Izskatot Aizsardzības ministrijas iesniegumu “Par nekustamo īpašumu nodošanu bez atlīdzības Aizsardzības ministrijas valdījumā”, kas saņemts un reģistrēts Alūksnes novada pašvaldībā 19.06.2025. ar Nr. ANP/1-2/25/2163, novada dome konstatē, ka:

Alūksnes novada pašvaldībai piederošais nekustamais īpašums “Namdari 1”, Alsviķu pagastā, Alūksnes novadā, īpašuma kadastra Nr. 3642 508 0001, sastāv no 2 (divām) nedzīvojamām ēkām, kas reģistrēts kā patstāvīgs būvju īpašums.

Publiskas personas mantas atsavināšanas likuma 42. panta otrā daļa nosaka, ka atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.

 Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 42. panta otro daļu, 43.pantu,

1. Nodot bez atlīdzības valstij Aizsardzības ministrijas personā patstāvīgu būvju īpašumu “Namdari 1”, Alsviķu pagastā, Alūksnes novadā, īpašuma kadastra Nr. 3642 508 0001, – 2 (divas) nedzīvojamās ēkas ar kadastra apzīmējumiem 3642 008 0004 001 un 3642 008 0004 002, valsts aizsardzības uzdevumu izpildei.
2. Noteikt Aizsardzības ministrijai, attiecīgi par to izdarot atzīmi Zemesgrāmatā: aizliegumu atsavināt un apgrūtināt nekustamo īpašuma “Namdari 1”, Alsviķu pagastā, Alūksnes novadā, īpašuma kadastra Nr. 3642 508 0001, ar lietu tiesībām un pienākumu bez atlīdzības nodot to Alūksnes novada pašvaldībai, ja tas vairs netiek izmantots valsts aizsardzības uzdevumu izpildei.